Socrates B. Villegas

**Socrates Buenaventura Villegas** O.P. (født 1960) er en filippinsk katolsk erkebiskop av Lingayen-Dagupan.

## Liv og virke
### Bakgrunn
Socrates B. Villegas var den yngste av tre barn. Foreldrene var Emiliano Villegas og Norma Buenaventuram begge fra Pateros. Da han ble født var Pateros fortsatt del av provinsen Rizal. 

Hans tidlige skolegang var ved *Pateros Elementary School*, *Pateros Catholic School* og senere *Colegio de San Juan de Letran*. Hand presteutdannelse var ved *San Carlos Seminary*, og der fikk han en *Master of Arts in Theological Studies*.

### Prest
Han ble presteviet av erkebiskop av Manila Jaime Lachica kardinal Sin den 5. oktober 1985. Han var sekulærprest for erkebispedømmet Manila; lenge etter, i 2022, ble han medlem av dominikanerordenen (O.P.). 
Etter sin ordinasjon var Villegas først personlig sekretær for erkebiskop Jaime Sin. Fra 1992 fungerte Villegas som rektor for *Our Lady of Peace*-helligdommen på Epifanio de los Santos Avenue (EDSA)  og som generalvikar for erkebispedømmet i Manila. Han ble senere også stedfortredende biskoppelig vikar for Manila-regionen.

Msgr. Villegas forfattet en rekke spirituelle bøker. For dette mottok han i 1994 *Catholic Authors Award*, og i 2000 kåret til en av *Ten Outstanding Young Men of the Philippines* (TOYM).

### Hjelpebiskop i Manila
Pave Johannes Paul II utnevnte ham den 25. juli 2001 til titularbiskop av *Nona* og hjelpebiskop i Manila. Bispevielsen ble foretatt av Jaime Sin den 31. august samme år; medkonsekratorer var biskopene Crisostomo A. Yalung av Antipolo og Jesse Eugenio Mercado, hjelpebiskop i Manila.
### Biskop av Balanga
Den 3. mai 2004 ble han biskop av Balanga og den 3. juli samme året innført i embedet. Han etterfulgte der Honesto Ongtioco, som ble utnevnt til biskop av det nyopprettede bispedømmet Cubao (Quezon City).

Biskop Villegas viste seg en av de mest frittalende biskopene på Filippinene. Han kritiserte sterkt politikken til president Gloria Macapagal-Arroyo, fordømte korrupsjon i landet og sammenlignet til og med Arroyo og hennes ektemann med tidligere president Ferdinand Marcos og hans kone Imelda.

### Erkebiskop av Lingayen-Dagupan
Den 8. september 2009 ble han utnevnt til erkebiskop av Lingayen-Dagupan, og den 4. november samme år ble han innført i embedet. Der etterfulgte han erkebiskop Oscar V. Cruz, som var blitt innvilget sitt ønske om fratreden av Vatikanet, kort før sin 75-årsdag.

Han var formann for den filippinske katolske bispekonferanse fra 2013 til 2018.

I 2021 oppfordret han sammen med erkebiskopen av Nueva Segovia, Marlo Mendoza Peralta og erkebiskopen av Tuguegarao, Ricardo Lingan Baccay, de troende til å motstå det de kalte «en morderisk og korrupt offentlig orden». Ved å gjøre det fordømte han de voldsomme drapene på narkotikamistenkte, journalister, politiske motstandere, advokater og til og med prester som hadde skjedd i løpet av de foregående fem årene. 

Som svar på disse hendelsene oppfordret de tre erkebiskopene til «ikke-voldelige» aksjoner og sa at dette er den «eneste moralsk akseptable motstanden», for eksempel fredelige forsamlinger som målmærer folks dissens, evangeliedrevne diskusjoner om sosiale spørsmål, eller oppvisninger av ærlighet og heltemot. De kritiserte regjeringens svar på den pågående covid-19-pandemien, som allerede hadde krevd mer enn 34 000 menneskeliv i landet, og fordømte påstått vanstyre av helseetatens 67 milliarder pesos ment for tiltak mot pandemien..

I 2022 sluttet han seg til dominikanerordenen.

## Skrifter
* 
* 
* 
* 
* 
* 
* 
* 
* 

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1991) *1877
* Kardinal Giovanni Cagliero (1838-1926) *1884
* Erkebiskop Guglielmo Piani (1875-1956) *1922
* Erkebiskop *José María Cuenco* (1885-1872) *1942
* Biskop Antonio Floro Frondosa (1909-1993) *1952
* Kardinal Jaime Lachica Sin (1928-2005) *1967
* Erkebiskop *Socrates B. Villegas* (1960-) *1985

## Referanser


## Eksterne lenker
* Biografi